Document ID: 32007R1032

KOMISSION ASETUS (EY) N:o 1032/2007,
annettu 6 päivänä syyskuuta 2007,
neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetun asetuksen (EY) N:o 1669/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 27 artiklan 4 kohdan ja 41 artiklan,
sekä katsoo seuraavaa:
(1)
Neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta 8 päivänä marraskuuta 2006 annetun komission asetuksen (EY) N:o 1669/2006 (2) liitteessä II vahvistetaan interventiokelpoisten tuotteiden luettelo. Kyseisen asetuksen liitteessä VI ovat interventioelinten osoitteet. Koska Bulgaria ja Romania liittyivät Euroopan unioniin 1 päivänä tammikuuta 2007, näitä jäsenvaltioita koskevat tiedot olisi lisättävä mainittuihin liitteisiin.
(2)
Sen vuoksi asetusta (EY) N:o 1669/2006 olisi muutettava.
(3)
Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1669/2006 seuraavasti:
1)
Korvataan liite II tämän asetuksen liitteellä I.
2)
Korvataan liite VI tämän asetuksen liitteellä II.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä syyskuuta 2007.

Labels: 3
17
15
6